Document ID: /roh_data/filtered/fineweb-2-filterrobots_roh.jsonl.gz/13926

La vischnanca da Sursaissa/Mundaun segna suenter il «Hillclimbing» puspè per in eveniment da sport cun motors. Questa regiun para d'avair ina speziala chapientscha per tals eveniments per in public spezial. A Flond è sta d’udir che la glieud haja chapientscha per la giuventetgna che organiseschia l'eveniment.
Las cursas sezzas èn organisadas uschia che mintgamai 2 töfs èn in sper l’auter ed han da charrar sur ina lunghezza dad 80 meters sur in prà. Quel ch'è pli spert ha gudagnà e vegn vinavant encunter il proxim.
Ils pli sperts han 4,4 secundas per 80 meters
David Monsch dal comité d'organisaziun e possessur dal prà, nua che la cursa vegn fatga, è satisfatg dal dumber da motociclists e dal dumber da ver 500 aspectaturs. El valitescha questa occurrenza sco success ed en curt vegnan els a decider, sch'i dat era l’auter onn ina tala cursa da acceleraziun sin il prà a Flond.